armvectores/hy_wikipedia_2023 huggingface dataset:
Երեմ Կարապետյան

Երեմ Հայկազունու Կարապետյան (մայիսի 1, 1933(1933-05-01), Արարատ, Արարատի շրջան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 15, 2006(2006-12-15), Երևան, Հայաստան), Հայաստանի Ազգային ժողովի նախկին պատգամավոր։


== Կենսագրություն ==
Երեմ Կարապետյանը ծնվել է 1933 թվականի մայիսի 1-ին Արարատի շրջանի Շահումյան գյուղում։ 1953թ. ավարտել է Երևանի բժշկական ուսումնարանը և ստացել  ատամնաբույժի որակավորում։ 1954-1956 թվականներին ծառայել է խորհրդային բանակում։ 1956-1996թթ. աշխատել է ատամնաբույժ։ 1996-1999 թվականներին եղել է Շահումյանի գյուղապետ։
1999-2003թթ.` եղել է Ազգային ժողովի պատգամավոր (թիվ 32 ընտրատարածք)։ Եղել է Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ Եղել է «Կայունություն», ապա «Հայաստան» պատգամավորական խմբի անդամ։ Որևէ կուսակցության չի պատկանել ։
Մահացել է 2006 թվականի դեկտեմբերի 15-ին։


== Անձնական կյանք ==
Ամուսնացած է եղել, ունի երեք երեխա։


== Ծանոթագրություններ ==


== Արտաքին հղումներ ==
Ֆինանսավարկային, բյուջետային և տնտեսական հարցերի մշտական հանձնաժողով
Առաջին կոալիցիան` ՀՀԿ+Օրինաց երկիր+ՀՅԴ. 2003-2007 թթ. խորհրդարանը
Դեյրիմեսիհ

Դեյրիմեսիհ, գետակ Եփրատի ավազանում, նրա աջակողմյան վտակը։ Հոսում է Մալաթիա քաղաքի մոտով։ Միջին և ստորին հոսանքի շրջանը այգեվետ է։ Հիշատակում է թուրք պատմագիր Թյաթիբ Զեյեբին։ Արևմտահայերեն տարադարձությամբ՝ Տեյրիմեսիհ։


== Ծանոթագրություններ ==
Նովոալեկսեևկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ՆովոալեկսեևկաՆովոալեկսեևկա (ուկրաիներեն՝ Новоолексіївка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Նովոալեկսեևկա գյուղում բնակվում էր 89 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանույլովո (գյուղ, Գագարինսկի շրջան)

Մանույլովո (ռուս.՝ Мануйлово), գյուղ Ռուսաստանի Սմոլենսկի մարզի Գագարինսկի շրջանի կազմում։ Մտնում է Պրեչիստենսկի գյուղական բնակավայրի կազմի մեջ։
Բնակչությունը 2007 թվականին գրանցված տվյալներով կազմել է 8 մարդ։
Գտնվում է շրջանի հյուսիս-արևելյան մասում՝ Գագարին քաղաքից 17 կմ հյուսիս-արևմուտք, M1 Բելառուս մայրուղուց 26 կմ հյուսիս։ Գագարինի երկաթուղային կայարանը Մոսկվա-Մինսկ գծի վրա գտնվում է գյուղից 21 կմ հարավ-արևելք։


== Պատմություն ==
Հայրենական մեծ պատերազմի ժամանակ՝ 1941 թվականի հոկտեմբերին, գյուղը գրավվել է նացիստական զորքերի կողմից և ազատագրվել 1943 թվականի մարտին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եմանժելինսկի շրջան (Չելյաբինսկի մարզ)

Եմանժելինսկի շրջան (ռուս.՝ Еманжелинский район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1931 թվականին։ Վարչական կենտրոնը՝ Եմանժելինսկ։


== Աշխարհագրություն ==
Շրջանի տարածքի մակերեսը կազմում է 129 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 22438 մարդ։ Բնակչության խտությունը կազմում էր 173,94 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
1399

1399 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1399 թվականն է, 
XIV դարի 99-րդ տարին։


== Դեպքեր ==


== Ծնունդներ ==


== Մահեր ==
Ասուարա

Ասուարա (իսպ.՝ Azuara), բնակավայր և մունիցիպալիտետ Իսպանիայում։ Մտնում է Սարագոսա պրովինցիայի մեջ՝ Արագոսա ինքնավար համայնքում։ Մունիցիպալիտետը գտնվում է Կամպո դե Բելչիտե շրջանի կազմում։ Զբաղեցնում է 165,8 կմ² մակերես։ Բնակչությունը՝ 701 մարդ(2010)։ Պրովինցիայի վարչական կենտրոնից գտնվում է 60 կմ հեռավորության վրա։


== Կապի տվյալներ ==
Հեռախոս՝ 976 83 40 20Միջազգային՝ +34 976 83 40 20

Ֆաքս՝ 976 83 40 27Միջազգային՝ +34 976 83 40 27

Էլ. փոստ azuara@dpz.es
Կայք՝ www.azuara.8m.com


== Հեռավորությունը Ասուրայից ==
Մադրիդ՝ 256 կմ
Բարսելոնա՝ 254 կմ
Վալենսիա՝ 203 կմ
Սևիլյա՝ 617 կմ
Սարագոսա՝ 44 կմ
Մալագա՝ 591 կմ
Մուրսիա՝ 365 կմ
Պալմա՝ 353 կմ
Լաս Պալմաս դե Գրան Կանարիա՝ 1973 կմ
Բիլբաո՝ 280 կմ
Ալիկանտե՝ 326 կմ
Կորդոբա՝ 504 կմ


== Ծանոթագրություններ ==
Ակումոլի

Ակումոլի (իտալերեն՝ Accumoli), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։

Բնակչությունը կազմում է 712 մարդ (2008), խտությունը կազմում է 8 մարդ/քառ. կմ։ Զբաղեցնում է 87 քառ. կմ տարածք։ Փոստային ինդեքս - 2011, հեռախոսային կոդ - 0746։
Բնակավայրի հովանավոր է համարվում Սուրբ Բիթա Վերգին Ադդոլորատան։


== Ժողովրդագրություն ==
Բնակչության դինամիկան


== Կոմունայի վարչություն ==
Հեռախոս։ 0746 80739
Էլեկտրոնային փոստ։ անհայտ


== Հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կուդատկղե

Կուդատկղե (վրաց.՝ კუდატყე), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 650 մետր բարձրության վրա։ Շրջկենտրոն Քարելից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Խոսիր ամուսնուդ պես: Հարսանիք

Խոսիր ամուսնուդ պես։ Հարսանիք (թուրքերեն՝ Kocan Kadar Konuş: Diriliş), 2015 թվականին նկարահանված թուրքական ռոմանտիկ կոմեդիա, որի գլխավոր դերերը մարմնավորում են թուրք հայտնի դերասաններ Մուրատ Յըլդըրըմը և Եզգի Մոլան։ Ֆիլմը Խոսիր ամուսնուդ պես ռոմանտիկ կոմեդիայի շարունակությունն է։ Ֆիլմի ռեժիսորը և սցենարի գլխավոր հեղինակը Քըվանչ Բարույոնյուն է։ Ֆիլմի պրեմիերան տեղի է ունեցել Ստամբուլում 2016 թվականի հունվարի 1-ին։


== Սցենար ==
Ֆիլմի երկրորդ մասը շարունակվում է այն պահից, որտեղ ավարտվել էր առաջին մասը։ Վերելակում տեղի ունեցած վթարից հետո, Սինանը և Էֆսունը կոտրվածքներով տեղափոխվում են հիվանդանոց։ Կարծես թե ամեն ինչ լավ էր ընթանում էր սիրահար զույգերի համար, սակայն հանկարծակի Ստամբուլ է ժամանում Սինանի տատը, ով առաջին հայացքից այնքան էլ չի հավանում Էֆսունին։ Էֆսունը ստիպված է լինում ցույց տալի իր մեծ սկեսրոջը, թե ինչպիսին է ինքը իրականում։ Ֆիլմն ավարտվում է Սինանի և Էֆսունի գաղտնի հարսանիքով, որին ներկա է լինում միայն Մեհմեդը։


== Դերասաններ ==


== Ծանոթագրություններ ==
Սառա Մարշալ

Սառա Լին Մարշալ (անգլ.՝ Sarah Lynne Marshall, մայիսի 25, 1933(1933-05-25), Լոնդոն, Միացյալ Թագավորություն - հունվարի 18, 2014(2014-01-18), Լոս Անջելես, Կալիֆոռնիա, ԱՄՆ), ամերիկաբրիտանական դերասանուհի։


== Կենսագրություն ==
Սառա Մարշալը ծնվել է դերասաններ Հերբերտ Մարշալի և Էդնա Բեստի ընտանիքում]։
Իր դերասանական կարիերան Սառան սկսել է թատրոնում։ 1960 թվականին Ջորջ Աքսելրոռի «Մնաս բարով, Չառլի» մյուզիքլում կատարած դերի համար Մարշալն արժանացել է «Թոնի» մրցանակի։ Նույն տարում Մարշալը նաև խաղացել է գլխավոր դեր «Ալֆրեդ Հիչքոքը ներկայացնում է» հեռուստասերիալի The Baby-Blue Expression սերիայում։ 1960-ականների ընթացքում նկարահանվել է բազմաթիվ այլ հեռուստասերիալներում, այդ թվում՝ «Մթնշաղի գոտի» (1962), «Ջոկատ Ֆի» (1966), «Խելացի եղիր» (1966) և «Աստղային ճանապարհ։ Օրիգինալ սերիալ» (1967)։ Մարշալը նաև հանդես է եկել որպես հրավիրված աստղ NBC ալիքով ցուցադրվող «Դենիել Բուն» սերիալի երեք էպիզոդներում՝ Cry of Gold (1965), Take the Southbound Stage (1967) և Hero’s Welcome (1968)։ Դերասանուհու վերջին դերը եղել է 2012 թվականի «Վատ արյուն։ Սով» ֆիլմում։
1952-1957 թվականներին Մարշալն ամուսնացած է եղել օսկարակիր ռեժիսոր Վուդի Ալլենի ֆիլմերի դիզայներ Մել Բուրնի հետ։ Իր երկրորդ ամուսնու՝ դերասան Կառլ Հելդի հետ նա ծանոթացել է «Արի ու փչիր քո եղջյուրը» (1961) ֆիլմի նկարահանման ժամանակ։
Սառա Մարշալը մահացել է 2014 թվականի հունվարի 18-ին քաղցկեղից։


== Ծանոթագրություններ ==


== Արտաքին հղումներ ==
Սառա Մարշալը (անգլ.)  AllRovi կայքում
Ժողովածու (655)

Ձեռագրի անվանումը (655), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 655 թվի տակ։ Ձեռագիրը գրվել է 17-րդ դարում 1673 թվականից առաջ։ Ստացողը եղել է Սարգիսը։ Գրված է թղթի վրա, որը ունի 20,2x13,2 չափս։ Ձեռագիրը կազմված է 222 թերթից։ Գրված է միասյուն, բոլորագրով։ Պահպանակը՝ մագաղաթ 4 էջ, բոլորագիծ երկաթագիր, Գիրք Ծննդոց։ Կազմը`կաշեպատ տախտակ դրոշմապատ։ Հիշատակարաններ՝ ստացողի՝ 220բ, հետագայի՝ 1ա (1673 թվական), 220ա (1822 թվական)։


== Բովանդակություն ==
Կանոնք Թադէի։
Վասն ստին տալոյ այլազգեաց։
Կանոնք Սահակայ։
Յակ․ Ղրմեցւոյ Վասն ազգականութեան։
Յովհ․ Երզնկացվւոյ Խրատ հասարակաց;
Քաղուածք յԸնդհանրական թղթոց Ներս․ Շնորհալւոյ։
Տեսիլք Գր․ Լուսաւորչի, Յովհ․ Կոզեռնի։
Խրատք հոգեշահ և մարմնաշահ։
Խրատ Գր․ Լուսաւորչի։
Յոհաննու ասացեալ Յաղագս Նեռին։


== Ծանոթագրություններ ==
Վոդոլագովկա (գյուղ, Կոբելյակի շրջան)

Վոդոլագովկա (ուկրաիներեն՝ Водолагівка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Վոդոլագովկա գյուղում բնակվում էր 106 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(292) Լյուդովիկա

(292) Լյուդովիկա (անգլ.՝ Ludovica), աստերոիդ աստերոիդների հիմնական գոտում։ Հայտնաբերվել է 1890 թվականի ապրիլի 25-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,52927 ա. մ., առավելագույնը մոտենում է 2,4467 ա. մ. հեռավորության վրա և հեռանում 2,6118 ա. մ.։ Արեգակի շուրջ մեկ ամբողջական պտույտ է կատարում 1469,23 երկրային օրվա ընթացքում, իր ուղեծրով շարժվելով միջինում 0,245026 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(292) Լյուդովիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պետրովսկոե (գյուղ, Պետրովի գյուղական խորհուրդ)

Անվան այլ կիրառումների համար տե՛ս՝ ՊետրովսկոեՊետրովսկոե (ուկրաիներեն՝ Петрівське), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Պետրովսկոե գյուղում բնակվում էր 1 209 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իդե

Իդե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ստորին դասակարգ

Ստորին դասակարգ (անգլ.՝ underclass), բնակչության սոցիալական խումբ, որն առանձնանում է այնպիսի չափանիշներով, ինչպիսիք են արտադրության միջոցների սեփականությունը, եկամտի մակարդակը, զբաղվածության տեսակը, աշխատանքի բարդությունը և այլն։
Ավանդաբար, գիտնականները ստորին դասին դասակարգում են անհատների հետևյալ խմբերը.

հասարակության ամենաաղքատ և մերժված անդամները, որոնք նման են լյումպեն-պրոլետարիատին, որի մասին գրել է Կառլ Մարքսը (Ուիլյամ Լլոյդ Ուորներ, ամերիկացի սոցիոլոգ, 1930-ական թվականներ)
«իրենց շահերից բխող դաս, որը բաղկացած է գործազուրկներից, անաշխատունակներից և կես դրույքով աշխատողներից, որոնք քիչ թե շատ անհուսորեն բաժանված են հասարակությունից, չեն մասնակցում դրա կյանքին և չեն կիսում դրա ձգտումները և հաջողությունները» (շվեդ տնտեսագետ Գուննար Միրդալի սահմանումը, 1963 թվական)
անչափահաս իրավախախտներ, դպրոցներից հեռացված աշակերտներ, թմրամոլներ, միայնակ մայրեր (նպաստով ապրող), հանցագործներ (կողոպտիչներ, սուտենյորներ, թմրավաճառներ), մուրացկաններ և այլն։ Այս հասկացողությունը առաջին անգամ հայտնվել է Հյուսիսային Ամերիկայում լույս տեսնող Թայմ ամսագրում, 1977 թվականի օգոստոսի 29-ին և հետագայում զարգացվել է լրագրող և սոցիոլոգ Քեն Աուլետայի կողմից։


== Ցածր դասակարգի առանձնացման ժամանակակից չափանիշներ ==
Հետինդուստրիալ հասարակության փուլին անցումը սահմանում է իր սեփական ճշգրտումներն այն չափանիշների նկատմամբ, որոնց հիման վրա սոցիոլոգները հասարակության մեջ առանձնացնում են ցածր խավը։ Մի շարք հետազոտողներ սրան չեն դասում, օրինակ, գործազուրկներին, քանի որ նրանք առանձին դաս կամ «անդերկլաս» են կազմում։ Այսպես, սոցիոլոգ Գիլբերտի մոդելում ցածր դասի են դասվել կապույտ օձիքագործները, արտադրական ոլորտի աշխատողները, սպասարկման ոլորտի աշխատակիցները և աղքատները, որոնք առավել հաճախ աշխատում են կես դրույքային զբաղվածությամբ։
Ինչ վերաբերում է ժամանակակից ցածր դասի անմիջական գնահատականին, ապա զբաղվածության կառուցվածքի փոփոխության («կապույտ օձիքավորների» նվազում, արտադրության ավտոմատացման շնորհիվ) տեսանկյունից, այս դասին պետք է վերագրել մարդկանց նոր խմբեր։ Մասնավորապես, մենք կարող ենք խոսել ցածր դասի այնպիսի ներկայացուցիչների մասին, ինչպիսիք են սպիտակ օձիքավոր աշխատողները, որոնք զբաղվում են ցածր որակավորում ունեցող ոչ ֆիզիկական աշխատանքով։ Բացի այդ, եթե նախկինում ցածր դասը հստակորեն կազմված էր աշխատողներից, որոնք հասանելիություն չունեն արտադրական կառավարչական գործառույթներում, այսօր գիտնականների կարծիքները բաժանված են։ Ոմանք դեռ դասում են ցածր դասին նրանց, ովքեր զբաղվում են արտադրական գործընթացով և ղեկավարական գործողություն չեն իրականացնում այն դեպքում, երբ մյուսներն ամեն դեպքում ընդունում են աշխատողների կողմից ոչ էական վերհսկողական գործառույթների իրականացման հնարավորությունը։


== Տես նաև ==
Լյումպեն-պրոլետարիատ


== Ծանոթագրություններ ==


== Գրականություն ==
Далгатова А. Э. Статус предпринимателя малого бизнеса в условиях социальной мобильности современного российского общества // Вестник Адыгейского государственного университета. Серия 1: Регионоведение: философия, история, социология, юриспруденция, политология, культурология. — 2010. — № 4. — С. 187—191. Архивировано из первоисточника 8 Սեպտեմբերի 2013.
Մարիետա Սարգսյան (ազատամարտիկ)

Մարիետա Բենիկի Սարգսյան (փետրվարի 7, 1965, Նոր Խարբերդ, Մասիսի շրջան, ապրիլի 18, 1992), կին ազատամարտիկ, արցախյան պատերազմի մասնակից։


== Կենսագրություն ==
Ծնվել է 1965 թվականին Մասիսի շրջանի Նոր Խարբերդ գյուղում։ 1997 թվականին զինվորագրվել է «Մեծն Տիգրան» աշխարհազորային գնդին և մասնակցել է մարտական գործողությունների՝ Շահումյանի, Ստեփանակերտի, Լաչինի շրջաններում։ 1991 թվականին մարտից տեղափոխվել է «Զորավար Անդրանիկ» ջոկատ, մասնակցել է մի շարք շրջանների պաշտպանական մարտական գործողություններին։ 1992 թվականի փետրվարի 10-ին վիրավորվել է արկի բեկորից։ 1992 թվականի ապրիլի 18-ին մահացել է հիվանդանոցում։
Հայաստանի Հանրապետության Անկախության հռչակման 10-րդ տարեդարձի առթիվ հետմահու պարգևատրվել է Արիության մեդալով։
Ունի երկու երեխա։


== Ծանոթագրություններ ==


== Աղբյուրներ ==
Մարիետա Սարգսյանի մարտական ուղի
ՍԱՐԳՍՅԱՆ ՄԱՐԻԵՏԱ ԲԵՆԻԿԻ
Սալենտալ

Սալենտալ (ֆր.՝ Salenthal), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 212 մարդ, բնակչության խտությունը` 158.21 մարդ/կմ²։ Բնակավայրը զբաղեցնում է 1.34 կմ² տարածք։
2013 թվականի հունվարից Ալենվիլեր, Բիրկենվալդ, Սենգրիստ համայնքների հետ միասին հանդիսանում է Սոմերո համայնքի մաս։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 30 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 155 աշխատունակ (15-64 տարեկան)  բնակիչ, որոնցից ակտիվ էին 126-ը, իսկ ոչ ակտիվները` 29։ Ակտիվության ցուցանիշը կազմում է 81,3 %։ 126 աշխատունակ մարդկանցից աշխատել է 117 անձ (66 տղամարդ և 51 կին)։ Գործազուրկ են եղել 9 անձ (6 տղամարդ և 3 կին)։ 29 անաշխատունակներից 16-ը եղել են աշակերտներ կամ ուսանողներ, 7-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարապետ Քարամյան

Կարապետ Ներսեսի Քարամյան (հունվարի 5, 1911(1911-01-05), Նախիջևան, Երևանի նահանգ, Կովկասի փոխարքայություն, Ռուսական կայսրություն - օգոստոսի 29, 1980(1980-08-29)), հայ պատմաբան։ Պատմական գիտությունների դոկտոր (1976), պրոֆեսոր (1977)։


== Կենսագրություն ==
Կարապետ Քարամյանը ծնվել է Նախիջևանում։ 1934-1936 թվականներին սովորել է ԽՍՀՄ զինված ուժերի Ս. Տիմոշենկոյի անվան ռազմատրանսպորտային ակադեմիայում։ 1940 թ. ավարտել է Երևանի Խաչատուր Աբովյանի անվան հայկական մանկավարժական ինստիտուտի պատմության ֆակուլտետը։ 1932-1934 թվականներին եղել է Երևանի ինդուստրիալ ինստիտուտի, 1937-1939 թվականներին՝ ՀԿԿ Երքաղկոմին կից երեկոյան կոմունիստական համալսարանի տնօրեն։ 1941-1942 թվականներին մասնակցել է Երկրորդ համաշխարհային պատերազմին, այնուհետև նշանակվել Թելավի զինվորական ուսումնարանի ավագ դասախոս։ 1944-1948 թվականներին եղել է Երևանի հեռակա մանկավարժական ինստիտուտի ռեկտորը, 1948-1963 թվականներին՝ ընդհանուր պատմության ամբիոնի վարիչը։ 1963 թվականից աշխատել է Խաչատուր Աբովյանի անվան հայկական մանկավարժական ինստիտուտում (ընդհանուր պատմության ամբիոնի վարիչ, պատմության ֆակուլտետի դեկան)։


== Ստեղծագործական ուղի ==
Աշխատությունները հիմնականում նվիրված են հայ ժողովրդի պատմության նոր շրջանին։ 1966 թվականին նրա գրած «Միջազգային դիվանագիտությունը և հայկական եղեռնը» աշխատության մեջ տրված է հայկական հարցի դիվանագիտական պատմությունը սկզբնավորման օրից մինչև 1915 թվականի Մեծ եղեռնը։ 1969 թվականին գրած «Հայ ժողովրդի ազատագրական պայքարի և ագգային-ազատագրական շարժման օրինաչափության հարցը» ուսումնասիրության մեջ Քարամյանը նկարագրել է թուրքական բռնատիրության տակ գտնվող արևմտահայերի սոցիալական ծանր վիճակը, որը և հանդիսացել է ազգ-ազատագրական պայքարի հիմնական պատճառը։


== Երկեր ==
Հայ ժողովրդի ազատագրական պայքարի և ազգային-ազատագրական շարժման օրինաչափության հարցի շուրջը, Երևան, 1969։


== Ծանոթագրություններ ==
Զարուչևե (այլ կիրառումներ)

Զարուչևե, կարող է վերաբերել՝

Զարուչևե - գյուղ Ռուսաստանի Նովգորոդի մարզի Օկուլովսկի շրջանի կազմում։
Զարուչևե - գյուղ Ռուսաստանի Նովգորոդի մարզի Օկուլովսկի շրջանի կազմում։
Զարուչևե - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Արտակարգ դրության պետական կոմիտե

Արտակարգ դրության պետական կոմիտե ԱԴՊԿ (ռուս.՝ Государственный комитет по чрезвычайному положению, ГКЧП), կառավարման ոչ սահմանադրական մարմին՝ 1991 թվականի օգոստոսի 19-22-ին։ Ձեռնարկել է ԽՍՀՄ կուսակցական ու զինվորական վերնախավը՝ երկրում սկսված ժողովրդավարական զարգացումները ճնշելու և խորը ճգնաժամում հայտնված հասարակարգի փլուզումը ռազմական ուժով և բռնաճնշումների միջոցով կանխելու նպատակով։ Կոմիտեն իշխանության միահեծան տեր հայտարարել է իրեն, իշխանության բոլոր մարմինների գործունեությունը դադարեցվել է, ԽՍՀՄ նախագահ Մ. Գարբաչովը մեկուսացվել է Ղրիմի Ֆարոս ամառանոցում, երկրռւմ մտցվել է արտակարգ դրություն։ ԱԴՊԿ նախագահն էր Գ. Յանաևը (ԽՍՀՄ փոխնախագահ), անդամները՝ Օ. Բակլանովդ, Բ. Պուգոճ, Վ. Ստաադուբցեը և Ա. Տիզյակովը։ Արտակարգ դրության պայմաններում բռնաճնշումների միջոցով կառավարման տարբերակներ փորձարկելու քաղաքականությունը մշակվում էր դեռևս 1988 թվականից, երբ հայտնի է դարձել, ՈՐ ժողովրդավարական զարգացումները լուրջ վտանգ են ներկայացնում կոմունիստական ամբո ղջատիրական հասարակագին։ Այդ քաղաքականության կնքահայրերին հաջողվել է տեղերում բորբոքել համաժողովրդական ըմբոստություն (Թբիլիսի, Մերձբալթյան երկրներ. Բաքու և այլուր), աել ազգամիջյան թշնամանքը (Լեռնային Ղարաբաղ. Աբխազիա. Մերձդնեստր, Հարավային Օսեթիա) և դրանք ճնշել արյունալի բախումներով։ ԱՀ նախագահ Ա. Մաթափբովը առաջիններից մեկն է հայտարարել իր կառավարության համերաշխությունը ԱԴՊԿ-ին՝ հուսալով, ու նրա օգնությամբ կաաղ է ցանկալի բեկում մտցնել հակամարտության գործընթացում։ Ռուսաստանում բարձրացած ժողովրդական ալիքը չի հանդուրժել խռովության այդ փորձը. Բ. Ելցիճի գլխավորությամբ այն ճնշվելէ օգոստոսի 22-ին. կազմակերպիչները ձերբակալվել են։
Բեռնար Բյուֆե

Պեռնար Բյուֆե (ֆր.՝ Bernard Buffet հուլիսի 10, 1928(1928-07-10)[…], Փարիզի 9-րդ շրջան, Սենա - հոկտեմբերի 4, 1999(1999-10-04)[…], Tourtour, Վար[…]), ֆրանսիացի նկարիչ։ 20-ական թվականներին մեծապես հայտնի է եղել իր մռայլ, մելանխոլիկ, Երկրորդ համաշխարհային պատերազմը պատկերող աշխատանքներով։ Հայտնի է իր որոշակի արտահայտված գծագրական ոճով։


== Կենսագրություն ==
Բեռնար Բյուֆեն ծնվել է Փարիզում, որտեղ գեղանկարչություն է սովորել Գեղեցիկ արվեստների դպրոցում (անգլ.՝ École Nationale Supérieure des Beaux-Arts, 1943-1945): Նկարների վաճառական Մորիս Գարների օգնությամբ Բեռնար Բյուֆեն շարունակել է աշխատել` ստեղծելով կրոնական նկարներ, բնանկարներ, դիմանկարներ և նատյուրմորտներ։ Տարեկան թեկուզ մեկ անգամ կազմակերպվել է նրա աշխատանքների հիմնական ցուցահանդես, մինչև իր ինքնասպանություն գործելը 1999 թվականի հոկտեմբերի 4-ին։ Բյուֆեն 71 տարեկանում, տառապելով Պարկինսոնյան հիվանդությամբ, չի կարողացել աշխատել իր ցանկացած չափով։ Ոստիկանությունը հաստատում է, որ Բյուֆեն մահացել է երեկոյան ժամը 4-ին` գլխին քաշելով պոլիեթիլենային տոպրակ և խեղդվելով։
Բեռնար Բյուֆեն ամուսնացած է եղել գրող Անաբել Բյուֆեի (ֆր.՝ Annabel Buffet) հետ։ 
1958 թվականին եղել է Կաննի կինոփառատոնի ժյուրիի անդամ։


== Ծանոթագրություններ ==


== Արտաքին հղումներ ==
Музей Бернара Бюффе (անգլ.) (ֆր.)
[http://lautreamont.ru/index.php?option=com_content&view=article&id=276(չաշխատող հղում) Иллюстрации к «Песням Мальдорора» (Лотреамон: Русский
Սոսնովկա (գյուղ, Վոսկրեսենսկի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ռուս.՝ Сосновка), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիտով (Սեմիկարակորսկի շրջան)

Անվան այլ կիրառումների համար տե՛ս՝ Տիտով (այլ կիրառումներ)Տիտով (ռուս.՝ Титов), գյուղ Ռուսաստանի Ռոստովի մարզի Սեմիկարակորսկի շրջանում։ Մտնում է Զադոնո-Կագալնիցսկի գյուղական համայնքի կազմի մեջ։ Զադոնո-Կագալնիցսկի գյուղական համայնքից գտնվում է 7 կմ հեռավորության վրա։
Բնակչությունը կազմում է 1040 մարդ։
Շլյախովոե (գյուղ, Բոբրինեցի շրջան)

Անվան այլ կիրառումների համար տե՛ս՝ ՇլյախովոեՇլյախովոե (ուկրաիներեն՝ Шляхове), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Շլյախովոե գյուղում բնակվում էր 217 մարդ։ Բնակավայրը զբաղեցնում է 1007 կմ² տարածք։ Բնակչության խտությունը կազմում էր 215,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեծ Պոդիկովա

Մեծ Պոդիկովա (ռուս.՝ Большая Подикова), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի աջ ափին՝ 242 կմ հեռավորության վրա։ Գետի երկարությունը 39 կմ է։


== Վտակներ ==
Նիմիխա
Գարևկա
Սոլոնեչնայա


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դենիսովկա (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԴենիսովկաԴենիսովկա (ռուս.՝ Денисовка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմել է 8 մարդ։
Գտնվում է շրջանի արևմտյան մասում՝ Մոնաստիրշչինսկի քաղաքից 14 կմ հարավ-արևմուտք, A141 Օրյոլ-Վիտեբսկ մայրուղուց 53 կմ արևմուտք, Ֆրոլովկա գետի ափին։ Էնգելգարդտովսկայա երկաթուղային կայարանը գտնվում է գյուղից 55 կմ դեպի արևելք՝ Սմոլենսկ-Ռոսլավլ գծի վրա։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոճակ (այլ կիրառումներ)

Կոճակ, կարող է վերաբերել՝

Կոճակ - հագուստի եզրերն իրար միացնելու հարմարություն
Կոճակ - գյուղ Արևմտյան Հայաստանում, Էրզրումի վիլայեթի Քղիի գավառակում
Գանձաքար

Գանձաքար,
գյուղ Հայաստանի Հանրապետության Տավուշի մարզում, նախկին Իջևանի շրջանում, մարզկենտրոն Իջևան քաղաքից 5 կմ հարավ-արևելք, Ուրթուջուր գետի ափին։
Մինչև 1967 թ.-ի մայիսի 25-ը կոչվել է Վերին Աղդան, ապա՝ մինչև 1978-ի հունվարի 25-ը՝ Աղդան։


== Բնակչություն ==
Ըստ ՀՀ 2011 թ. մարդահամարի արդյունքների` Գանձաքարի մշտական բնակչությունը կազմել է 3434, առկա բնակչությունը` 3021 մարդ։ Բնակիչները հայեր են, որոնց նախնիները եկել են նույն մարզի Ակնաղբյուր (նախկինում` Ներքին Աղդան) գյուղից։
Գանձաքարի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, թռչնաբուծությամբ, մեղվաբուծությամբ, այգեգործությամբ, բանջարաբուծությամբ և ծխախոտագործությամբ։


== Պատմամշակութային կառույցներ ==
Գյուղի հարավարևելյան մասում են գտնվում «Թանիկ» ամրոցը (վաղ միջնադար), «Խոջաբլուր» գյուղատեղին, Սբ. Գևորգ եկեղեցին (XII-XX դարեր), մատուռ և խաչքարերով գերեզմանոց միջնադար)։ Տեսիլք լեռան լանջին է գտնվում «Բուդուրի եղցի» եկեղեցին (XII դար), 4 կմ հարավ՝ «Գմբեթ» եկեղեցին (XII-XIII դարեր), 6 կմ արևմուտք՝ «Աղջկա բերդ» ամրոցը (X-XIII դարեր), 2 կմ արևելք՝ Սբ. Կիրակի մատուռը (1286 թ.)։


== Տես նաև ==
Գանձաքարի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Խոզնսի

Խոզնսի, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկայի դաշտում, Երզնկա քաղաքի մոտակայքում։
Եղել է ջրառատ, մրգավետ ու ծառաշատ գյուղ։


== Բնակչություն ==
XX դարի սկզբին արդեն թրքաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ուիլյամ Հենրի Բրեգ

Անվան այլ կիրառումների համար տե՛ս՝ Ուիլյամ Բրեգ (այլ կիրառումներ)Ուիլյամ Հենրի Բրեգ (անգլ.՝ Sir William Henry Bragg, հուլիսի 2, 1862(1862-07-02)[…], Wigton, Allerdale, Կումբրիա, Անգլիա, Մեծ Բրիտանիայի և Իռլանդիայի միացյալ թագավորություն - մարտի 12, 1942(1942-03-12)[…], Լոնդոն, Միացյալ Թագավորություն), անգլիացի ֆիզիկոս։ 1906 թվականից Լոնդոնի թագավորական ընկերության անդամ, իսկ 1935-1940 թթ. նախագահ։ Ավարտել է Քեմբրիջի համալսարանը։ Ռենտգենյան ճառագայթներով բյուրեղների կառուցվածքի ուսումնասիրման աշխատանքների համար 1915 թ. արժանացել է ֆիզիկայի Նոբելյան մրցանակի։


== Ծանոթագրություններ ==
Ոսկեջուր

Ոսկեջուր, գետ Հայաստանի Արարատի և Կոտայքի մարզերում։ Սկիզբ է առնում Գեղամա լեռների կենտրոնական կատարային մասի արևմտյան լանջերից և աջից միանալով Գողթ գետին, կազմավորում է Ազատ գետը։ Երկարությունը 21 կմ է։


== Ծանոթագրություններ ==
Վիկ Մենսա

Վիկտոր Կվեսի Մենսա (անգլ.՝ Victor Kwesi Mensah, ծնվ. 1993 թ. հունիսի 6, Չիկագո, Իլինոյս), ամերիկացի ռեփեր։ 2009 թվականից մինչև 2013 թվականի մայիսը հանդիսացել է Kids These Days խմբի անդամ, որից հետո հանդես է եկել որպես անհատ կատարող։ 2013 թվականի սեպտեմբերին թողարկել է իր «Innanetape» միքսթեյպը, իսկ հաջորդ տարի ընդգրկվել է «XXL» ամսագրի կազմած «Freshmen» նորեկ ռեփերների ցանկում։ 2014 թվականի հունիսին թողարկվել է նրա «Down On My Luck» սինգլը, որը ունեցել է որոշակի հաջողություններ միջազգային մի քանի հիթ շքերթում։


== Սկավառակագրություն ==


=== Մինի ալբոմներ ===
«Straight Up» (2010)
«There's Alot Going On» (2016)


=== Միքսթեյպներ ===
«Innanetape» (2013)


=== Սինգլներ ===


==== Սեփական սինգլներ ====


==== Մասնակցությունը ուրիշների սինգլներում ====


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Պաշտոնական կայք
Կորելի (գետ)

Կորելի  (ռուս.՝ Корелы ), գետ Ռուսաստանում, հոսում է Արխանգելսկի մարզում։ Գետաբերանի բարձրությունը 49 կմ է։ Գետի երկարությունը 18 կմ է։


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մայալս

Մայալս (իսպ.՝ Maials)-մունիցիպալիտետ Իսպանիայում, գտնվում է Լեիդա պրովիցիայում, Կատալոնիայի ինքնավար մարզում։ Մունիցիպալիտետը մտնում է Սեգրիա շրջանում։ Տարածքը՝ 57,72 կմ²։ Բնակչությունը՝ 1 006 (2010)։ Պրովինցիայի կենտրոնից հեռու է 38 կմ։


== Բնակչություն ==


== Արտաքին հղումներ ==
Պաշտոնական էջ Archived 2012-07-19 at the Wayback Machine.
Pàgina oficial de l'Ajuntament Archived 2012-07-19 at the Wayback Machine.
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Mapa en Google Maps
(3880) Կայզերման

(3880) Կայզերման (անգլ.՝ Kaiserman), աստերոիդ աստերոիդների գոտի ներքին մասում։ Հայտնաբերվել է 1984 թվականի նոյեմբերի 21-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 1,946283 ա. մ., առավելագույնը մոտենում է 1,7849 ա. մ. հեռավորության վրա և հեռանում 2,1076 ա. մ.։ Արեգակի շուրջ մեկ ամբողջական պտույտ է կատարում 991,76 երկրային օրվա ընթացքում, իր ուղեծրով շարժվելով միջինում 0,36299 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,57° անկյուն։
Կայզերման աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3880) Կայզերման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բիլյալ Շիմշիր

Բիլյալ Շիմշիր (ծ. 1933 թ.), թուրք դիվանագետ և պատմաբան, Օսմանյան կայսրությունում ազգամիջյան հարաբերություններին նվիրված աշխատությունների հեղինակ է։ Զբաղվել է Բալկանյան թերակղզում հաստատված թուրքերի խնդիրներով և հայկական հարցով։ Ուսումնասիրություններն աչքի են ընկնում միտումնավորությամբ և փորձում են արդարացնել Օսմանյան կայսրության ղեկավար շրջանների գործողությունները։ Շիմշիրը գտնում է, որ հայերը Օսմանյան կայսրությունում ունեցել են լայն իրավունքներ ե մասնակցել տնտեսական և առևտրական կյանքին։ Անգլերեն հրատարակել է «Բրիտանական փաստաթղթերը օսմանյան հայերի մասին» (հ. 1-2, 1982-1983) ժողովածուն, ուր հավաքված են Մեծ Բրիտանիայի ԱԳՆ հրապարակած և չհրապարակած փաստաթղթեր։ Չնայած ժողովածուի նյութերի աչառու ընտրությանը (Հայկական հարցի թուրքական տեսակետը պաշտպանող փաստաթղթեր), դրանք արտացոլում են արևմտյան Հայաստանում և Օսմանյան կայսրության հայաբնակ վայրերում ապրող հայերի իրական վիճակը։
Մելիքսեթ Մելքոնյան

Մելիքսեթ Գևորգի Մելքոնյան (դեկտեմբերի 16, 1932(1932-12-16), Լենինական, Հայկական ԽՍՀ, ԱԽՖՍՀ, ԽՍՀՄ - 1994), հայ գրականագետ, հրապարակախոս, բանասիրական գիտությունների թեկնածու, ԽՍՀՄ գրողների միության անդամ 1975 թվականից։


== Կենսագրություն ==
Մելիքսեթ Մելքոնյանը ծնվել է 1932 թվականի դեկտեմբերի 16-ին, Լենինականում։ 1955 թվականին ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ 1955-1957 թվականներին աշխատել է Ալավերդու «Պղնձի ֆրոնտում», իսկ 1958-1961 թվականներին՝ Լենինականի «Բանվոր» թերթերի խմբագրություններում։ 1961-1966 թվականներին դասախոս, ապա հրահանգիչ էր ՀԿԿ Լենինականի քաղաքային կոմիտեում։ 1966-1969 թվականներին եղել է «Լենինականյան կյանք» ռադիոհաղորդումների խմբագրության պատասխանատու խմբագիր, իսկ 1969-1972 թվականներին ՀԽՍՀ Նախարարների խորհրդի Հեռուստատեսության և ռադիոհաղորդումների պետական կոմիտեում աշխատել է որպես խմբագիր։ 1972 թվականին «Մկրտիչ Արմենի կյանքը և ստեղծագործությունը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1973-1980 թվականներից աշխատել է ՀԿԿ Կենտկոմի կուսակցության պատմության ինստիտուտ-ԽՄԿԿ Կենտկոմին առընթեր մարքսիզմ-լենինիզմի ինստիտուտի հայկական մասնաճյուղում՝ որպես ավագ գիտաշխատող։ 1980 թվականից աշխատել է ՀԽՍՀ ԳԱ՝ որպես սոցիալիստական ազգերի զարգացման և մերձեցման խորհրդի գիտական քարտուղար։ Արժանացել է ԽՍՀՄ «Գիտելիք» ընկերության համամիութենական դիպլոմի (1980)՝ հռետորական արվեստին նվիրված աշխատությունների համար։ ԽՄԿԿ անդամ 1955 թվականից։
Մելիքսեթ Մելքոնյանը մահացել է 1994 թվականին։ Թաղված է Երևանում՝ Նուբարաշենի գերեզմանատան պանթեոնում։


== Երկեր ==
Մկրտիչ Արմեն, Երևան, «Գիտելիք», 1970 էջ։
Հայր ու որդի, Երևան, «Հայաստան», 1973, 58 էջ։
Մարդու ժպիտը, Երևան, «Հայաստան», 1974, 35 էջ։
Հռետոր դառնում են... Երևան, «Գիտելիք», 1977, 48 էջ։
Հրեղեն խոսքի ուժը, Երևան, «Գիտելիք», 1979, 50 էջ։
Ոչ միայն հացիվ, Երևան, «Սովետական գրող», 1987, 332 էջ։


== Ծանոթագրություններ ==
Սաուլեպա

Սաուլեպա (էստ․՝ Saulepa), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիկտորիա մեծ անապատ

Վիկտորիա մեծ անապատ (անգլ.՝ Great Victoria Desert), ավազոտ անապատ Ավստրալիայի հարավում։ Տարածությունը 300 000 կմ² է։ Ձգվում է Սթյուարդ լեռնաշղթայից մինչև Աղի լճեր հարթավայրը, 1200 կմ երկարությամբ։ Առավելագույն լայնությունը արևելքում 550 կմ է, միջին բարձրությունը՝ 150—300 մ։ Ռելիեֆին բնորոշ են ավազային թմբաշարերը (10—30 մետր բարձրությամբ)։ Թմբերն ամրացված են փշոտ խոտաբույսերի ճիմերով, միջթմբային իջվածքներում կան ակացիաներ, գաճաճ Էվկալիպտներ։ Տարեկան տեղումները 125—250 միլիմետր են։ Անապատը համարյա զուրկ է աղբյուրներից և դժվարամատչելի է։ Վիկտորիա մեծ անապատով առաջինը անցել է անգլիացի հետազոտող Է․ Ջայլսը 1875 թվականին։


== Ծանոթագրություններ ==
Պետրե Պանաիտեսկու

Պետրե Պանաիտեսկու (Panaitescu) (մարտի 11, 1900(1900-03-11), Յասի, Ռումինիա - նոյեմբերի 14, 1967(1967-11-14)), ռումին պատմաբան-միջնադարագետ, դոկտոր, պրոֆեսոր, Ռումին, ակադեմիայի թղթակից անդամ (1934)։ Դասախոսել է Բուխարեստի համալսարանում։ Գիտական հետազոտությունները վերաբերում են Ռումինիայում ֆեոդալիզմի տնտեսագիտական հարցերին, ռումինա-սլավոնական կապերին։ «Ալեքսանդր Բարեպաշտի հրովարտակը Աուչավայի հայկական եպիսկոպոսարանի համար» (1935, ռումիներեն), «Ավատատիրական կյանքը Ցարա Ռոմնեասկըում և Մոլդովայում 14—17-րդ դարերում» (1957, ռումիներեն) և մի շարք այլ աշխատություններում անդրադարձել Ռումինիայի հայկական գաղութների պատմությանը, երկրի կյանքում հայերի դերին։


== Ծանոթագրություններ ==
Սերբական Հանրապետության գիտությունների և արվեստների ակադեմիա

Սերբական Հանրապետության գիտությունների և արվեստների ակադեմիա (բոս․՝ Akademija nauka i umjetnosti Republike Srpske, սերբ.՝ Академија наука и умјетности Републике Српске, АНУРС / Akademija nauka i umjetnosti Republike Srpske, խորվ.՝ Akademija nauka i umjetnosti Republike Srpske), բարձրագույն գիտական, մշակութային, աշխատանքային և ներկայացուցչական կազմակերպություն Սերբական Հանրապետությունում։ Այս ակադեմիական կառույցի հիմնական նպատակն է գիտական և մշակութային գործունեության զարգացումն ու խթանումը։ Ակադեմիան Սերբական Հանրապետության համար առանձնակի կարևորություն ունեցող կազմակերպություն է։
Ակադեմիայի նախագահն է Ռայկո Կուզմանովիչը, փոխնախագահն է` Լյուբոմիր Զուկովիչը, գլխավոր քարտուղարը` ակադեմիկոս Դրագոլյուբ Միրյանիչը։ Բացի նրանցից նախագահության կազմում ներառված են նաև ակադեմիկոսներ Վեսելին Պերիչը, Սլոբոդան Ռեմետիչը, Բրանկո Շկունդրիչը, Դրենկա Շեչերով-Զեչևիչը և թղթակից անդամ Ռադե Միխայլիչը։ Ակադեմիան ունի չորս հիմնական բաժիններ, մի քանի հանձնաժողովներ, կենտրոններ, ինստիտուտներ, որտեղ աշխատում են 150 գիտնականներ։ Ակադեմիան գտնվում է Բանյա Լուկայում։
1993 թվականին Սերբական Հանրապետության Ազգային Ժողովը օրենք ընդունեց Սերբական Հանրապետության գիտությունների և արվեստների ակադեմիայի մասին, սակայն այն ստեղծվեց 1996 թվականին։ Սահմանադիր ժողովը տեղի է ունեցել 1996 թվականի հոկտեմբերի 11-ին` Յախորինա լեռան վրա գտնվող «Бистрица» հյուրանոցում։ Սկուպշինայում ներկա է եղել 65 գիտնական, այդ թվում Սերբիայի գիտությունների և արվեստի ակադեմիայի նախագահ Ալեքսանդր Դեսպիչը, ակադեմիկոսներ Դրագուտին Վուկոտիչը, Չեդոմիր Պոպովը։ Ակադեմիայի առաջին ղեկավար է դարձել Պետար Մանդիչը։ Մինչև 1999 թվականն ակադեմիան գտնվել է Իստոչնո Սարաևոյում։


== Արտաքին հղումներ ==
Ակադեմիայի կայքը
Статут Академии
Ֆուտբոլի Անգլիայի գավաթ 1913-14

Ֆուտբոլի Անգլիայի գավաթ 1913-14 (անգլ.՝ 1913-14 FA Cup), Ֆուտբոլի Անգլիայի գավաթի 43-րդ խաղարկությունն է, որում հաղթեց «Բերնլի» ֆուտբոլային ակումբը։


== Եզրափակիչ ==
Սեն Ժերմեն լ'Օսերրուա

Սեն Ժերմեն լ՛ Օսերրուա, եկեղեցի Ֆրանսիայի մայրաքաղաք Փարիզի կենտրոնում։ Գտնվում է Լուվրի արևելյան կողմում։ Ֆրանսիացի կոմպոզիտոր Ալեքսանդր Բոյալը երգեհոնահար է եղել այս եկեղեցում 1840-1851 թվականներին։ Եկեղեցին կրում է քրիստոնեական սուրբ Գերման (Ժերմեն) Օսերուայի անունը, որը գալլա-հռոմեական եպիսկոպոս էր։ Եկեղեցին կառուցվել և վերանորոգվել է 12-րդ դարից սկսած։ Այն ժամանակ, երբ Լուվրը եղել է արքայական պալատ, Սան Ժերմեն լ՛ Օսերրուան եղել է Վալուա արքայատոհմի ծխական եկեղեցին։


== Պատմություն ==
Եկեղեցին հիմնադրվել է 7-րդ դարում։ Բազմիցս վերակառուցվել է մի քանի դարեր շարունակ։ Այժմ այն կառուցված է ռոմանական, գոթական և վերածննդի ոճերով։ Ամենազարմանալի  արտաքին առանձնահատկությունը հանդիսանում է ճակատամուտքը՝ վարդակ պատուհանով և վերևում գտնվող ճաղաշարքով, որը շրջափակում է ամբողջ եկեղեցին։ Ժան Գոսսելի ստեղծագործությունն է (1435–1439): Ներսում պահպանված գանձերի մեջ են 15-րդ դարի Սեն Ժերմենի փայտե արձանը, Սենտ Վինսենտի քարե փորագրված արձանը, Սուրբ Իզաբելի քարե արձանը, փայտից փորված խորանը, հայտնի «եկեղեցիների բլուրը», որտեղ նստում էին կարևոր մարդիկ։ Վերջինս պատրաստվել է 1683 թվականին՝ Ֆրանսուա Լե Մերսիերի կողմից՝ Շառլ լը Բրենի նկարներից։ Հուգենոտյան պատերազմների ընթացքում, եկեղեցու զանգը հնչեց 1572 թվականի օգոստոսի 23-ին, նշելով Սուրբ Բարդուղիմեոսի օրվա կոտորածի սկիզբը։ Հազարավոր հուգենոտներ, ովքեր այցելում էին քաղաք արքայական հարսանիքի համար սպանվում էին Փարիզի ամբոխի կողմից։  Շքեղ վիտրաժը շարունակում է մնալ, չնայած Ֆրանսիական հեղափոխության ժամանակ եկեղեցին թալանվել է։ Հյուսիսային աշտարակը ավելացվել է 1860 թվականին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Եկեղեցու պաշտոնական կայքը(ֆր.)
Պատմություն և քարտեզ(անգլ.)
Հոկտեմբերի 12

Հոկտեմբերի 12, տարվա 285-րդ (նահանջ տարիներին՝ 286-րդ) օրն է։

Տարվա ավարտին մնում է 80 օր։


== Դեպքեր ==
1285 – Մյունխենում քրիստոնեություն ընդունելուց հրաժարվելու համար մահապատժի է ենթարկվում 180 հրեա
1492 – Քրիստափոր Կոլումբոսի արշավախումբն ափ է իջնում Բահամյան Կղզիներում, բնախույզը հավատացած էր, որ հասել է Արևելյան Հնդկաստան
1792 – Նյու Յորքում առաջին անգամ նշվում է Կոլումբոսի օրը
1813 - Ռուսաստանի և Պարսկաստանի միջև կնքվում է Գյուլիստանի պայմանագիրը
1901 – Միացյալ Նահանգների նախագահ Թեոդոր Ռուզվելտը պաշտոնապես ԱՄՆ նախագահի նստավայրին տալիս է «Սպիտակ տուն» անունը
1960 – տեղի ունեցավ Նիկիտա Խրուշչովի հետ կապված՝ կոշիկով տրիբունային հարվածելու հայտնի միջադեպը
1971 – «Հիսուս Քրիստոս գերաստղ» ռոք-օպերայի առաջին ներկայացումը Նյու Յորքում


== Ծնունդներ ==
1840 – Հելենա Մոզեևսկա, լեհ դերասանուհի (վ. 1909)
1854 – Դիանա Աբգար, գրող և հրապարակախոս (վ. 1937)
1866 – Ջեյմս Մակդոնալդ, բրիտանացի պետական գործիչ (վ. 1937)
1882 – Հովհաննես Ավագյան, ամերիկահայ գրականագետ (վ. 1959)
1886՝
Արշակ Հակոբյան, ֆիզիոլոգ (վ. 1960)
 Աբդ ալ-Ռահման Շուքրի, արաբ բանաստեղծ և գրող (վ. 1958)
1896 – Էուջենիո Մոնտալե Eugenio Montale իտալացի բանաստեղծ, արձակագիր և թարգմանիչ (վ. 1981)
1907 - Վազգեն Տալյան, հայ խորհրդային բանաստեղծ, թարգմանիչ
1926 – Նիկիտա (Մկրտիչ) Սիմոնյան, խորհրդային ֆուտբոլիստ և մարզիչ
1928 – Ջիվան Գասպարյան, ճանաչված դուդուկահար
1935 – Լուչիանո Պավարոտի, իտալացի տենոր (վ. 2007)
1938 – Ներսես Հովհաննիսյան, կինոռեժիսոր, սցենարիստ և դերասան
1942 – Յուրի Մինասյան, քանդակագործ, Դավիթ Մինասյանի հայրն է
1950 – Դեյվ Ֆրոյդենտալ, ամերիկացի քաղաքական գործիչ
1951 – Սամվել Պետրոսյան, քանդակագործ
1953՝
Բուրաստան Զուլումյան, ռուսաստանցի լեզվաբան
Դավիթ Հովհաննիսյան, արևելագետ, դիվանագետ
Սամվել Լաճիկյան, նկարիչ
1954 – Սամվել Բալասանյան, Կումայրիի քաղաքապետ
1955 – Սերժ Վենտուրինի, ֆրանսիացի բանաստեղծ
1965 – Արսեն Չիլինգարյան, ֆուտբոլիստ (մ. 2013 թ.)
1966 – Վիմ Յոնկ, հոլանդացի ֆուտբոլիստ
1968 – Հյու Ջեքման, ավստրալիացի դերասան
1977 - Ժասմին, ռուս երգչուհի, դերասանուհի, մոդել, հեռուստահաղորդավարուհի


== Մահեր ==
1654 – Կարել Ֆաբրիցիուս, հոլանդացի նկարիչ (ծն․ 1622)
1858 – Ուտագավա Հիրոշիգե, ճապոնացի գծանկարիչ (ծն․ 1797)
1899 – Սիմեոն Գուլամիրյան, խմբագիր և հրատարակիչ (ծն․ 1857)
1921 – Ֆեռնան Կուրտի, ֆրանսիացի աստղագետ (ծն․ 1861)
1924 – Անատոլ Ֆրանս, ֆրանսիացի գրող, Նոբելյան մրցանակակիր (ծն․ 1844)
1933 - Ջոզեֆ Լինդսեյ, շոտլանդացի նախկին ֆուտբոլիստ
1943 - Մաքս Վերտհայմեր, գերմանացի հոգեբան, գեշտալ հոգեբանության հիմնադիրներից և գլխավոր տեսաբանը
1991 – Արկադի Ստրուգացկի, ռուս սովետական ֆանտաստ գրող (ծն․ 1925)
2012 – Թորգոմ արքեպիսկոպոս Մանուկյան, Երուսաղեմի Հայոց Պատրիարք (ծն․ 1919)
2013 – Ստեփան Քիրեմիջյան, ամերիկաբնակ հեռուստահաղորդավար (ծն․ 1944)
2020 – Վահագն Ասատրյան, Հայաստանի ազգային հերոս, ՀՀ ԶՈՒ սպա (ծն․ 1977)


== Տոներ ==
Հայաստան` Ծխախոտի դեմ պայքարի ազգային օր
Իսպաներենի օր
Անկախության օր՝
Հասարակածային Գվինեա (Իսպանիայից1968 թ.)
Ամերիկան Կոլումբոսի կողմից հայտնագործելու կապակցությամբ կատարվող տոնակատարություններ՝
Կոլումբոսի օր՝
ԱՄՆ
Բահամյան Կղզիներ
Լատինական Ամերիկայի երկրներ


== Ծանոթագրություններ ==
Երեքհարյուրերեսունհինգամյա պատերազմ

Երեքհարյուրերեսունհինգամյա պատերազմ (անգլ.՝ Three Hundred and Thirty Five Years' War, հոլ.՝ Driehonderdvijfendertigjarige Oorlog), պատերազմ Նիդերլանդների և Մեծ Բրիտանիայի կազմի մեջ մտնող Սիլլիի կղզեխմբի միջև։ Խաղաղության պայմանագրի բացակայության պատճառով այն ձևականորեն շարունակվել է 335 տարի՝ առանց որևէ կրակոցի, ինչը այս պատերազմը դարձնում է նվազագույն կորուստներ ունեցող ամենաերկար պատերազմներից մեկը։ Չնայած պատերազմ հայտարարելու ժամանակ անորոշ գործողությունների, խաղաղությունը, վերջապես, հայտարարվել է 1986 թվականին։


== Նախապատմություն ==
Պատերազմի նախադրյալները թաքնված են 1642-1652 թվականների ռոյալիստների և խորհրդարանի կողմնակիցների միջև Երկրորդ անգլիական քաղաքացիական պատերազմի իրադարձությունների մեջ։ Օլիվեր Կրոմվելը ռոյալիստների հետ պայքարում էր Անգլիայի թագավորության ծայրամասերում։
Արևմտյան Անգլիայում Կոռնուոլը ռոյալիստների վերջին հենակետն էր։ 1648 թվականին Կրոմվելը գրավեց ամբողջ «մայրցամաքային» Կառնուոլը, և այն հայտնվեց խորհրդարանականների ազդեցության տակ։ Ռոյալիստների նավատորմը ստիպված էր նահանջել Կոռնուոլի ափերի մոտ գտնվող Սիլլիի կղզիներ։


== Հոլանդական նավատորմ ==
Նիդերլանդների միացյալ նահանգների նավատորմը կապված էր խորհրդարանականների հետ։ Նիդերլանդներն օգնել էր անգլիացիներին Նիդերլանդական հեղափոխության (1568-1648) ժամանակաշրջանի հետ համընկած Անգլիայի գահին հայտնված զանազան տիրակալների կառավարման ժամանակ։ Մյունստերի հաշտության պայմանագիրը (1648 թվականի հունվարի 30) հաստատեց Իսպանիայից Նիդերլանդների անկախությունը։ Նիդերլանդները ձգտում էր իր միությունը պահպանել Անգլիայի հետ, և որոշեց միության մեջ մտնել քաղաքացիական պատերազմում իրեն թվացող հաղթող կողմի հետ։
Հոլանդական նավատորմը մեծ կորուստներ է կրել Սիլլիում բազավորված ռոյալիստներից։ 1651 թվականի մարտի 30-ին ծովակալ Մարտին Տրոմպը ժամանեց Սիլլա և պահանջեց ռոյալիստների կողմից ոչնչացված հոլանդական նավատորմի փոխհատուցումը, սակայն նրան մերժեցին, որից հետո Նիդերլանդները պատերազմ հայտարարեց։ Քանի որ Անգլիայի մեծ մասն այդ ժամանակ գտնվում էր խորհրդարանականների հսկողության տակ, պատերազմ հայտարարվեց միայն Սիլլիի կղզիներին։


== Ռոյալիստների կապիտուլյացիա ==
1651 թվականի հունիսին, պատերազմ հայտարարելուց հետո, խորհրդարանական ուժերը ծովակալ Ռոբերտ Բրեյկի գլխավորությամբ ստիպեցին ռոյալիստների նավատորմին հանձնվել։ Նիդերլանդական նավատորմը, որն այլևս վտանգի տակ չէր, ոչ մի կրակող չթողեց։ Նիդերլանդացիները սակայն պաշտոնապես խաղաղություն չհայտարարեցին։


== Հաշտության պայմանագիր ==
1985 թվականին Սիլիի խորհրդի նախագահ և պատմաբան Ռոյ Դունկանը նամակ հղեց Լոնդոնի Հոլանդական դեսպանատանը՝ առաջարկելով ազատվել այն միֆից, որ կղզիները դեռևս պատերազմի վիճակում են գտնվում Նիդերլանդների հետ։ Դեսպանատան աշխատակիցները հայտնաբերեցին, որ ֆորմալ առումով դա իրականում ճիշտ է, և Դունկանը հրավիրեց հոլանդացի դեսպանին այցելել կղզիներ և ստորագրել խաղաղության պայմանագիր։ Խաղաղությունը հայտարարվել է 1986 թվականի ապրիլի 27-ին՝ «պատերազնի» հայտարարվելուց 335 տարի հետո։


== Ծանոթագրություններ ==


== Արտաքին հղումներ ==
Երեքհարյուրերեսունհինգամյա պատերազմի մասին Սիլլիի պատմության կայքում։ (անգլ.)
Ֆիրյուլյովկա

Ֆիրյուլյովկա (ռուս.՝ Фирюлёвка), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը վերջին գրանցված տվյալներով կազմում էր 171 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերեբչին

Դերեբչին (ուկրաիներեն՝ Деребчин), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Դերեբչին գյուղում բնակվում էր 2 201 մարդ։ Բնակավայրը զբաղեցնում է 4687 կմ² տարածք։ Բնակչության խտությունը կազմում էր 469,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լևոն VI (այլ կիրառումներ)

Լևոն VI անունը կարող է վերաբերել.

Լևոն VI - Բյուզանդիայի հայազգի կայսր 886 - 912 թվականներին
Լևոն VI - Կիլիկիայի հայոց վերջին թագավոր 1374 - 1375 թվականներին
Սելոգ Վոժ

Սելոգ Վոժ (ռուս.՝ Селог-Вож), գետ Ռուսաստանում, հոսում է Կոմի Հանրապետությունում, Արխանգելսկի մարզում։ Գետաբերանը տեղակայված է Սուբաս գետի աջ ափում՝ 10 կմ հեռավորության վրա։ Գետի երկարությունը 34 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Հյուսիսային Դվինա գետն է, գետի ենթաավազանը Վագա գետն է։ Գետի գետային ավազանը (Վերին) Հյուսիսային Դվինա գետն է։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 03030000112103000044183
Հիդրոլոգիական ուսումնասիրությունների կոդը - 103004418
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(9854) Կառլհայնց

(9854) Կառլհայնց (անգլ.՝ Karlheinz), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 15-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,642469 ա. մ., առավելագույնը մոտենում է 2,2212 ա. մ. հեռավորության վրա և հեռանում 3,0638 ա. մ.։ Արեգակի շուրջ մեկ ամբողջական պտույտ է կատարում 1568,96 երկրային օրվա ընթացքում, իր ուղեծրով շարժվելով միջինում 0,229451 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9854) Կառլհայնց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալինինո (գյուղ, Վոլնովախսկի շրջան)

Անվան այլ կիրառումների համար տե՛ս՝ ԿալինինոԿալինինո (ուկրաիներեն՝ Калініне), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Կալինինո գյուղում բնակվում էր 698 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոմեշ Չանդրա

Չանդրա Ռոմեշ (մարտի 30, 1919(1919-03-30), Ֆեյսալաբադ, Փանջաբ, Բրիտանական Հնդկաստան, Բրիտանական կայսրություն - հուլիսի 4, 2016(2016-07-04), Մումբայ, Հնդկաստան), հնդիկ կոմունիստ լրագրող, Հնդկաստանի կոմունիստական կուսակցության (ՀԿԿ) ղեկավար։
Ավարտել է Լահորի և Քեմբրիջի համալսարանները։ 1939 թվականին դարձել է Հնդկաստանի կոմունիստական կուսակցության (ՀԿԿ) անդամ, 1952 թվականից՝ ՀԿԿ ԿԿ-ի, 1958 թվականից՝ ՀԿԿ Ազգային խորհրդի և դրա ԿԳԿ-ի անդամ, 1963 - 1967 թվականներին եղել է ՀԿԿ Ազգային խորհրդի կենար, քարտուղարության անդամ։ 
1963 - 1966 թվականներին Չանդրան եղել է ՀԿԿ օրգան «Նյու էյջ» («New Age») թերթի խմբագիրը։ 1952 – 1963 թվականները՝ Խաղաղության համահնդկական խորհրդի գլխավոր քարտուղար, 1953 թվականից՝ Խաղաղության համաշխարհային խորհրդի (ԽՀԽ) անդամ, 1966 թվականից՝ գլխավոր քարտուղար, ԽՀԽ նախագահության անդամ, 1977 թվականին ընտրվել է ԽՀԽ նախագահ։ 
Պարգևատրվել է Ժոլիո Կյուրիի անվան խաղաղության ոսկե մեդալով։ «Ժողովուրդների միջև խաղաղության ամրապնդման» միջազգային լենինյան մրցանակի դափնեկիր 1968 թվականին։ Պարգևատրվել է նաև Լենինի և ժողովուրդների բարեկամության շքանշաններով։


== Ծանոթագրություններ ==